**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2020 m. sausio 24 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos ekonomikos ir inovacijų ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos 9 prioritetas „Visuomenės švietimas ir žmogiškųjų išteklių potencialo didinimas“ |
| **Veiksmų programos konkretaus uždavinio numeris ir pavadinimas:** | 9.4.3 konkretus uždavinys „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 09.4.3-ESFA-K-814 „Kompetencijos LT“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 22,64 mln. eurų |
| **Pagal priemonę remiamos veiklos:** | 1. mokymų, skirtų sektorinėms kompetencijoms ugdyti, įmonėms teikimas; 2. darbo veikloje įgyjamų aukšto meistriškumo kvalifikacijų posistemės sukūrimas; 3. mokymų, skirtų suteikti kompetencijų rinkinį, reikalingą pradėti dirbti pagal profesijas, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas. |
| **Pagal priemonę remiamos veiklos arba dalis veiklų bus vykdomos:** | *Stebėsenos komiteto pritarimas veikloms ar jų daliai vykdyti ne Veiksmų programos teritorijoje, gautas 2014–2020 metų Europos Sąjungos fondų investicijų veiksmų programos stebėsenos komiteto 2015 m. birželio 18 d. nutarimu Nr. 44P-5.1 (7).* |
| **Projektų atrankos būdas (finansavimo forma finansinių priemonių atveju):** | Valstybės projektų planavimas  Regionų projektų planavimas  **X** Projektų konkursas  Tęstinė projektų atranka  Finansinė priemonė |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Patvirtinta 2015-06-18 d. Nr. 44P-5.1, pakeista 2018-09-20 d. Nr. 44P-4(34) ir 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 1. Projektas atitinka [Investicijų skatinimo ir pramonės plėtros 2014–2020 m. programos (toliau – Programa), patvirtintos Lietuvos Respublikos Vyriausybės 2014 m. rugsėjo 17 d. nutarimu Nr. 986 „Dėl Investicijų skatinimo ir pramonės plėtros 2014–2020 metų programos patvirtinimo“](https://www.e-tar.lt/portal/lt/legalAct/89318200457911e483c6e89f9dba57fd/OzaNZXpyMn), nuostatas. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai (mokymų, skirtų sektorinėms kompetencijoms ugdyti, įmonėms teikimas) ir 3-iajai veiklai (mokymų, skirtų suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas).  Vertinama, ar projektai, kuriais numatomi įmonių darbuotojų mokymai, skirti sektorinėms kompetencijoms ugdyti, prisidės prie Programos trečiojo tikslo „Sudaryti sąlygas įmonių darbuotojams prisitaikyti prie kintančių ekonomikos sąlygų ir aprūpinti Lietuvos verslą konkurencingais žmogiškaisiais ištekliais“ pirmojo uždavinio „Didinti studijų ir profesinio mokymo atitiktį darbo rinkos poreikiams“ ir antrojo uždavinio „Sukurti nuolat veikiančias žmogiškųjų išteklių kompetentingumo tobulinimo priemones“ nuostatų.  Bus vertinamas projekto veiklų atitikimas, siekiant šių Programos trečiojo tikslo pirmojo ir antrojo uždavinių nuostatų įgyvendinimo:  – „siekiant didinti žmogiškųjų išteklių konkurencingumą, numatoma plėtoti ir tobulinti kvalifikacijų sistemą. Verslo srityje reikėtų aktyviau vykdyti kvalifikacijų sistemos formavimo darbus, skatinti verslo atstovus dalyvauti priimant kvalifikacijų sistemos formavimo sprendimus, rengiant profesinius standartus ir mokymo programas, vertinant įgytą kompetenciją“;  – „nauja paramos schema turėtų sudaryti galimybę remti asocijuotų struktūrų, atstovaujančių ekonomikos sektoriams, įgyvendinantiems žmogiškųjų išteklių kompetentingumo projektus, skirtus vienatipėms konkretaus sektoriaus kompetencijoms“;  – „tikslinga vykdyti įmonių darbo jėgos kompetentingumo didinimą užtikrinančias priemones, rengti mokymą sektoriaus lygmeniu, remiant asocijuotų verslo struktūrų sektorinius projektus ir kompetencijų ugdymo centrus, skirtus vienatipėms tam sektoriui būdingoms kompetencijoms įgyti“.  Pareiškėjų, kurie nėra asocijuotos struktūros, projektų veiklos turi atitikti Programos trečiojo tikslo antrojo uždavinio nuostatą: „tikslinga vykdyti įmonių darbo jėgos kompetentingumo didinimą užtikrinančias priemones“. |
| **Projektų atrankos kriterijaus pasirinkimo pagrindimas:** | Nustatytas kriterijus padės įvertinti, ar projektai prisidės prie Programos trečiojo tikslo įgyvendinimo. Projektų prisidėjimas prie Programos sudarys sąlygas įmonių darbuotojams įgyti jiems reikalingas kompetencijas ir tapti konkurencingiems darbo rinkoje, nes Programos nuostatose, kurias turės atitikti projektai, pabrėžiama būtinybė vykdyti darbuotojų poreikius atitinkančius mokymus, padedančius prisitaikyti prie ūkio pokyčių. |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Patvirtinta 2015-06-18 d. Nr. 44P-5.1, pakeista 2019-09-12 d. Nr. 44 P-9 (45)** |
| **Projektų atrankos kriterijaus numeris ir pavadinimas:** | 1. Projektu numatoma teikti ne mažiau nei 480 val. trukmės mokymą, skirtą suteikti kompetencijų rinkinį, kuris reikalingas pradėti dirbti pagal šias informacinių ir ryšių technologijų srities darbuotojų profesijas: programinės įrangos kūrėjas (LPK kodas 251203), kompiuterinių žaidimų programų kūrėjas (LPK kodas 251303), programuotojas (LPK kodas 251401), inžinierius programuotojas (LPK kodas 251403), programinės įrangos testuotojas (LPK kodas 251901), duomenų bazių programuotojas (LPK kodas 252104). |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 3-iajai veiklai: mokymų, skirtų suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas.  Vertinama, ar projektu numatomo mokymo trukmė yra ne mažesnė nei 480 val. ir mokymas yra skirtas suteikti kompetencijų rinkinį, kuris reikalingas pradėti dirbti pagal šias informacinių ir ryšių technologijų srities darbuotojų profesijas: programinės įrangos kūrėjas (LPK kodas 251203), kompiuterinių žaidimų programų kūrėjas (LPK kodas 251303), programuotojas (LPK kodas 251401), inžinierius programuotojas (LPK kodas 251403), programinės įrangos testuotojas (LPK kodas 251901), duomenų bazių programuotojas (LPK kodas 252104). |
| **Projektų atrankos kriterijaus pasirinkimo pagrindimas:** | Atsižvelgiant į tai, kad informacinių ir ryšių technologijų srities specialistų trūkumas darbo rinkoje yra vienas didžiausių, kriterijumi siekiama užtikrinti ES struktūrinių fondų investicijų efektyvumą ir skatinti pareiškėjus įgyvendinti mokymo projektus, suteikiančius konkurencingą darbo rinkoje informacinių ir ryšių technologijų srities kompetencijų rinkinį ir sudarančius realias galimybes įsidarbinti didesnei daliai mokymus baigusių darbuotojų. Įvertinus informacinių ir ryšių sektoriaus trūkstamų profesijų darbuotojams paruošti reikalingą minimalų valandų skaičių, jis turėtų būti ne trumpesnis nei 480 val. Tokiu kriterijumi siekiama užtikrinti kokybišką trūkstamų profesijų darbuotojų paruošimą ir siekiamą rezultatą – įdarbinimą. Numatomi įgyvendinti projektai bus laikomi pilotiniais, įvertinus įgyvendintų projektų rezultatus, bus svarstomos galimybės skelbti kvietimus ir kitų trūkstamų profesijų darbuotojų mokymams finansuoti.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“, kuriuo pabrėžiamas poreikis tobulinti darbuotojų kompetencijas ir kvalifikaciją informacinių ir ryšių technologijų srityje.  Šis kriterijus padės užtikrinti, kad būtų pasiektas Veiksmų programos rezultato rodiklis „Sėkmingai mokymus baigusių asmenų, kurie taiko įgytas žinias darbe, dalis praėjus ne mažiau kaip 6 mėn., bet ne daugiau kaip 24 mėn. po dalyvavimo ESF veiklose“. |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Pritarta 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 3. Projektu numatoma įdarbinti ne mažiau kaip 60 proc. mokytų darbuotojų pagal profesiją, kurioje pradėti dirbti būtinas mokymo metu įgytas kompetencijų rinkinys. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 3-iajai veiklai: mokymų, skirtų suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas.  Vertinama, ar įgyvendinus projektą numatoma įdarbinti ne mažiau kaip 60 proc. mokytų darbuotojų pagal profesiją, kurioje pradėti dirbti būtinas mokymo metu įgytas kompetencijų rinkinys. |
| **Projektų atrankos kriterijaus pasirinkimo pagrindimas:** | Nustatytu kriterijumi siekiama, įgyvendinti kokybiškus mokymus, kurie užtikrintų darbuotojų konkurencingumą darbo rinkoje ir kuo didesnį projektų poveikį sprendžiant aukštos kvalifikacijos darbuotojų trūkumo problemas. Atsižvelgiant į aukštos kvalifikacijos specialistų poreikį darbo rinkoje, tikslinga investuoti į mokymus, skirtus aukštos kvalifikacijos kompetencijoms įgyti, kuriuose galėtų dalyvauti didesnę motyvaciją turintys ir didesnę pridėtinę vertę galintys kurti darbuotojai. Priemonės lėšomis įgyvendinami projektai turėtų būti laikomi pilotiniais, o siekiant, kad darbuotojai būtų ne tik mokomi, bet ir realiai įdarbinami, nustatomas privalomas reikalavimas įdarbinti ne mažiau kaip 60 proc. mokytų darbuotojų. Nustatyta 60 proc. riba yra minimalus reikalavimas, kuris bus taikomas projektams. Įdarbinti kuo didesnį mokymus baigusių darbuotojų skaičių bus skatinama pagal prioritetinį projektų atrankos kriterijų Nr. 13. Atsižvelgiant į tai, pareiškėjai turės tinkamai įvertinti darbuotojų įdarbinimo galimybes ir siekti pagrįstų rodiklių pagal kriterijuose nustatytas ribas, taip pat bus sudarytos galimybės įgyvendinti skirtingos apimties projektus.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo ir Veiksmų programos produkto rodiklio „Dirbantieji, kurie dalyvavo ESF mokymuose, suteikiančiuose kvalifikaciją arba kompetenciją“ pasiekimo.  Šis kriterijus padės užtikrinti, kad būtų pasiektas Veiksmų programos rezultato rodiklis „Sėkmingai mokymus baigusių asmenų, kurie taiko įgytas žinias darbe, dalis praėjus ne mažiau kaip 6 mėn., bet ne daugiau kaip 24 mėn. po dalyvavimo ESF veiklose“. |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas**  **Pritarta 2015-06-18 d. Nr. 44P-5.1 (7), pakeista 2018-09-20 d. Nr. 44P-4 (34) ir 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 4. Pareiškėjasveikia ne trumpiau kaip dvejus metus ir ne trumpiau kaip 24 mėnesius iki paraiškos pateikimo mėnesio kiekvieną mėnesį turėjo ne mažiau kaip 3 apdraustuosius. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai (mokymų, skirtų sektorinėms kompetencijoms ugdyti, įmonėms teikimas) ir 3-iajai veiklai (mokymų, skirtų suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas).  Vertinant būtina įsitikinti, kad pareiškėjas:  1. savo veiklą yra įregistravęs ne vėliau kaip prieš dvejus metus iki paraiškos pateikimo (vertinama pagal Juridinių asmenų registro duomenis ir (arba) jungtinės veiklos sutartyje nurodytą informaciją);  2. ne trumpiau kaip 24 mėnesius iki paraiškos pateikimo mėnesio kiekvieną mėnesį turėjo ne mažiau kaip 3 apdraustuosius (apdraustieji suprantami taip, kaip jie apibrėžti Lietuvos Respublikos valstybinio socialinio draudimo įstatyme). Vertinama pagal Juridinių asmenų registro duomenis ir Valstybinio socialinio draudimo fondo duomenų bazės duomenis. |
| **Projektų atrankos kriterijaus pasirinkimo pagrindimas:** | Šis kriterijus pasirinktas tam, kad būtų užtikrinta, kad paraiškas teiks realiai veikiantys ir atitinkamą patirtį turintys juridiniai asmenys. Siekiant tinkamai įgyvendinti priemonės „Kompetencijos LT“ projektus, kurie yra plataus masto ir apima daug skirtingų subjektų, reikalingi geri administraciniai gebėjimai ir mokymo projektų įgyvendinimo patirtis, be to, projektai turi būti orientuoti į nuolatinį darbuotojų kvalifikacijos lygio tobulinimą, jų profesinį mobilumą ir gebėjimą sparčiai persiorientuoti į kito ūkio sektoriaus veiklas, todėl veiklos patirties neturintiems pareiškėjams šiuos projektų kokybę lemiančius aspektus užtikrinti būtų sudėtinga. |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas**  **Pritarta 2015-06-18 d. Nr. 44P-5.1 (7), pakeista 2018-09-20 d. Nr. 44P-4 (34) ir 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 5. Projektu numatomi mokymai, skirti tam tikro ekonominės veiklos sektoriaus arba tam tikro profesijų sektoriaus darbuotojams, tiesiogiai susiję su esamomis ar būsimomis darbuotojo pareigomis. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai: mokymų, skirtų sektorinėms kompetencijoms ugdyti, įmonėms teikimas.  Vertinant būtina įsitikinti, kad projektu numatomi mokymai, susiję su esamomis ar būsimomis darbuotojo pareigomis, t. y.:   * mokymai, skirti įmonėms, kurių darbuotojai bus mokomi, priskiriamoms tam pačiam ekonominės veiklos sektoriui pagal EVRK (2 redakcija), arba * mokymai, numatantys ugdyti kompetencijas, kurios siejamos su profesijomis, klasifikuojamomis tame pačiame profesijų sektoriuje pagal profesijų sektorių pagal LPK 2012; * mokymų metu įgytos kompetencijos bus taikomos esamoms ar būsimoms darbuotojo pareigoms.   Vertinama, ar mokymai skirti įmonėms, priklausančioms vienam ekonominės veiklos sektoriui, arba įmonėms iš skirtingų sektorių tuo atveju, kai jų darbuotojų mokymai skirti vieno profesijų sektoriaus kompetencijoms ugdyti (pvz., suvirintojo profesijos kompetencijos yra pritaikomos tiek statybos, tiek automobilių remonto, tiek laivų statybos sektoriuose).  Ekonominės veiklos sektoriumi bus laikomas EVRK (2 redakcija) skyrius. Tais atvejais, kai EVRK (2 redakcija) sekcija apima siaurus labai giminingos veiklos skyrius, sektorius nustatomas pagal EVRK sekcijas.  Profesijų sektoriumi bus laikoma profesijų grupė pagal LPK 2012 (3 ženklų klasifikavimo lygmuo). Tais atvejais, kai pagrindinis pogrupis apima siauras labai giminingas profesijas, profesijų sektoriai bus nustatomi pagal LPK 2012 pagrindinius pogrupius (2 ženklų klasifikavimo lygmuo). |
| **Projektų atrankos kriterijaus pasirinkimo pagrindimas:** | Kriterijus padės užtikrinti, kad projektas atitinka Veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ siektinus tikslus.  Kriterijus pasirinktas, siekiant užtikrinti, kad projektu būtų teikiami mokymai, skirti sektorinėms kompetencijoms ugdyti.  Leidimas mokyti tiek vienam ekonominės veiklos sektoriui priklausančių įmonių darbuotojus, tiek skirtingiems sektoriams priklausančių, tačiau siekiančių ugdyti vienam profesijų sektoriui priklausančias darbuotojų kompetencijas, įmonių darbuotojus sudarys galimybę dalyvauti platesniam ratui įmonių ir ugdyti darbuotojų sektorines kompetencijas pagal įmonėms patogesnį kriterijų.  Tik vieno iš šių kriterijų pasirinkimas neleistinai apribotų galimybę ugdyti visam sektoriui reikalingas tipines kompetencijas. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas**  **Pritarta 2015-06-18 d. Nr. 44P-5.1 (7), pakeista 2018-09-20 d. Nr. 44P-4 (34) ir 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 6. Mokymai, skirti labai mažų ir mažų įmonių (toliau – MĮ) darbuotojams. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai: mokymų, skirtų sektorinėms kompetencijoms ugdyti, įmonėms teikimas.  Projektui teikiamas prioritetas, jeigu jis skirtas MĮ darbuotojams mokyti.  Aukštesnis įvertinimas skiriamas (vedamas aritmetinis gautų įvertinimų pagal atskiras šio kriterijaus dalis vidurkis) tiems projektams, pagal kuriuos:  - daugiau įmonių, kurių darbuotojai mokomi, yra MĮ;  - daugiau mokoma MĮ darbuotojų (matuojant procentine išraiška nuo visų mokymuose dalyvaujančių darbuotojų).  Paraiškos surikiuojamos nuo paraiškų, kuriose numatoma, kad didesnė dalis projekto dalyvių – įmonių bus MĮ / bus mokoma daugiau MĮ darbuotojų, iki paraiškų, kuriose numatoma, kad tokių dalyvių dalis bus mažesnė.  MĮ statusas tikrinamas tik paraiškos vertinimo metu. |
| **Projektų atrankos kriterijaus pasirinkimo pagrindimas:** | Kriterijus sudarys galimybę didesnei daliai MĮ darbuotojų dalyvauti sektorinėms kompetencijoms ugdyti skirtuose mokymuose.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“. Didelės įmonės gali skirti daugiau lėšų sektoriniams mokymams, sunkiausia padėtis yra būtent MĮ, kurios negali skirti tam lėšų. Smulkiojo ir vidutinio verslo aktu pabrėžiama MĮ konkurencingumo didinimo svarba ūkio augimui, tai yra numatyta ir Investicijų skatinimo ir pramonės plėtros 2014–2020 m. programoje: „Taigi tikslinga vykdyti įmonių darbo jėgos kompetentingumo didinimą užtikrinančias, taip pat smulkiojo ir vidutinio verslo įmonėms ir fiziniams asmenims prieinamas priemones, rengti mokymą sektoriaus lygmeniu, remiant asocijuotų verslo struktūrų sektorinius projektus ir kompetencijų ugdymo centrus, skirtus vienatipėms tam sektoriui būdingoms kompetencijoms įgyti.“ |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas**  **Pritarta 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 7. Pagal projektą numatoma mokyti ne mažiau kaip 50 darbuotojų, kuriems bus suteiktas kompetencijų rinkinys, reikalingas pradėti dirbti pagal programuotojo (Lietuvos profesijų klasifikatoriaus (LPK) kodas 251401) profesiją. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 3-iajai veiklai: mokymų, skirtų suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas.  Vertinama, ar pagal projektą numatoma mokyti ne mažiau kaip 50 darbuotojų, kuriems bus suteiktas kompetencijų rinkinys, reikalingas dirbti pagal programuotojo profesiją. Prioritetas teikiamas tiems projektams, kuriais numatoma mokyti didesnį skaičių darbuotojų, kuriems bus suteiktas kompetencijų rinkinys, reikalingas dirbti pagal programuotojo profesiją. Paraiškos surikiuojamos nuo paraiškų, kuriose numatoma, kad darbuotojų, kuriems bus suteiktas kompetencijų rinkinys, reikalingas dirbti pagal programuotojo profesiją, skaičius bus didesnis, iki paraiškų, kuriose numatoma, kad darbuotojų, kuriems bus suteiktas kompetencijų rinkinys, reikalingas dirbti pagal programuotojo profesiją, skaičius bus mažesnis. Skaičiuojami unikalūs darbuotojai.  Vertinama pagal paraiškoje pateiktą informaciją. |
| **Projektų atrankos kriterijaus pasirinkimo pagrindimas:** | Kriterijus pasirinktas remiantis informacinių ir ryšių technologijų srities įmones vienijančios asociacijos „INFOBALT“ duomenimis, pagal kuriuos numatomas trūkstamų programuotojų (tarp jų ir jaunesniųjų programuotojų) skaičius 2020 m. sieks daugiau nei 4000 ir būtent programuotojų trūkumas informacinių ir ryšių technologijų srityje yra didžiausias. Atsižvelgiant į tai, pagal kriterijų bus siekiama užtikrinti pakankamos apimties projektus (turės būti mokoma ne mažiau nei 50 darbuotojų), kriterijumi taip pat bus skatinama racionaliai naudoti skirtą finansavimą siekiant išvengti atvejų, kai mažos grupės asmenų mokymams skiriama neproporcingai didelė lėšų suma.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“, kuriuo pabrėžiamas poreikis tobulinti darbuotojų kompetencijas ir kvalifikaciją informacinių ir ryšių technologijų srityje.  Šis kriterijus padės užtikrinti, kad būtų pasiektas Veiksmų programos rezultato rodiklis „Sėkmingai mokymus baigusių asmenų, kurie taiko įgytas žinias darbe, dalis praėjus ne mažiau kaip 6 mėn., bet ne daugiau kaip 24 mėn. po dalyvavimo ESF veiklose“. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas**  **Pritarta 2015-06-18 d. Nr. 44P-5.1 (7), pakeista 2018-09-20 d. Nr. 44P-4 (34) ir 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 8. Įmonių darbuotojų, kurie dalyvaus mokymuose, skirtuose sektorinėms kompetencijoms ugdyti, skaičius. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai: mokymų, skirtų sektorinėms kompetencijoms ugdyti, įmonėms teikimas.  Vertinamas numatomų mokyti įmonių darbuotojų skaičius. Prioritetas teikiamas tiems projektams, kuriais siekiama mokyti daugiau kaip 50 darbuotojų iš tam tikro ekonominės veiklos sektoriaus ir (arba) daugiau kaip 100 darbuotojų iš tam tikro profesijų sektoriaus. Paraiškos surikiuojamos nuo paraiškų, kuriose numatomas didesnis mokymuose dalyvaujančių įmonių darbuotojų skaičius, iki paraiškų, kuriose numatomas mažesnis mokymų dalyvių skaičius. Skaičiuojami unikalūs darbuotojai.  Vertinama pagal paraiškoje pateiktą informaciją. |
| **Projektų atrankos kriterijaus pasirinkimo pagrindimas:** | Nustatytu kriterijumi siekiama, kad pareiškėjai būtų suinteresuoti įgyvendinti kuo didesnį poveikį turinčius projektus, užtikrinančius sektorinių kompetencijų ugdymą didesnei įmonių darbuotojų grupei, kartu ir masto ekonomiją ir ES struktūrinių fondų investicijų efektyvumą.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo ir Veiksmų programos rezultato rodiklio „Sėkmingai mokymus baigusių asmenų, kurie taiko įgytas žinias darbe, dalis praėjus ne mažiau kaip 6 mėn., bet ne daugiau kaip 24 mėn. po dalyvavimo ESF veiklose“ pasiekimo. |
| **eikiamas tvirtinti:**  **SPECIALUSIS PROJEKTŲ ATRNKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas**  **Pritarta 2018-09-20 d. Nr. 44P-4 (34), pakeista 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 9. Mokymai, skirti įmonių darbuotojams apmokyti ir suteikti jiems kompetencijas, reikalingas diegiant / įdiegus skaitmeninimo technologijas gamybos procesuose. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai: mokymų, skirtų sektorinėms kompetencijoms ugdyti, įmonėms teikimas.  Prioritetas yra teikiamas projektams, kuriais numatoma apmokyti didesnį skaičių darbuotojų ir suteikti jiems kompetencijas, reikalingas diegiant / įdiegus skaitmeninimo technologijas gamybos procesuose. Paraiškos surikiuojamos nuo paraiškų, kuriose numatomas didesnis mokymuose dalyvaujančių įmonių darbuotojų, įgysiančių kompetencijas, reikalingas diegiant / įdiegus skaitmeninimo technologijas gamybos procesuose, skaičius, iki paraiškų, kuriose numatomas mažesnis mokymuose dalyvaujančių įmonių darbuotojų, įgysiančių kompetencijas, reikalingas diegiant / įdiegus skaitmeninimo technologijas gamybos procesuose, skaičius. Skaičiuojami unikalūs darbuotojai.  Vertinama pagal paraiškoje pateiktą informaciją. |
| **Projektų atrankos kriterijaus pasirinkimo pagrindimas:** | Remiantis Komisijos komunikatu Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europos pramonės skaitmeninimas. Naudojimasis visais bendrosios skaitmeninės rinkos privalumais“ (2016 04 19 COM(2016) 180 *final*), Europos ekonomikai grįžtant į įprastas vėžes, daug kas priklauso nuo gamybos pramonės ir jos sąveikos su paslaugomis. Tuo pačiu metu vyksta nauja pramoninė revoliucija, kurios varomoji jėga yra naujų kartų skaitmeninės technologijos. Lietuvoje pramonės įmonės skatinamos diegti skaitmeninimo technologijas (pvz., yra sukurta priemonė „Pramonės skaitmeninimas LT+), tačiau skaitmeninimo technologijų įdiegimas pareikalaus kitokios kompetencijos darbo jėgos, kuri gebėtų dirbti su tokiomis technologijomis. Todėl prioritetas suteikiamas projektams, pagal kuriuos numatoma apmokyti darbuotojus būtent tokių kompetencijų, kurios reikalingos diegiant / įdiegus skaitmeninimo technologijas gamybos procesuose. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **Nustatymas**  **Keitimas**  **Pritarta 2015-06-18 d. Nr. 44P-5.1 (7), pakeista 2018-09-20 d. Nr. 44P-4 (34) ir 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 10. Pareiškėjo patirtis, įgyvendinant įmonių darbuotojų kompetencijų ugdymo projektus. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai: mokymų, skirtų sektorinėms kompetencijoms ugdyti, įmonėms teikimas.  Vertinant paraišką, projektui suteikiamas prioritetas skiriant balą, jeigu pareiškėjas per 4 metus iki paraiškos pateikimo įgyvendinančiojoje institucijoje dienos yra įgyvendinęs projektus, kurių įgyvendinimo metu kompetenciją įgijo ne mažiau kaip 30 įmonių darbuotojų, finansuotus 2007–2013 m. ir (arba) 2014–2020 m. Europos Sąjungos fondų, programos „Horizontas 2020“, Europos ekonominės erdvės ir Norvegijos finansinių mechanizmų lėšomis ir kitų fondų bei finansinių mechanizmų lėšomis.  Prioritetas teikiamas projektui, kurio pareiškėjas turi daugiau patirties įgyvendinant kompetencijų ugdymo projektus. Patirtis bus matuojama kiekybiniais rodikliais: projektų skaičius ir projektų vertė. Skaičiuojami unikalūs įmonių darbuotojai.  Vertinant projekto atitiktį šiam kriterijui, skaičiuojami minėtų fondų (programų, mechanizmų) lėšomis finansuoti projektai, kurie buvo sėkmingai įgyvendinti, t. y. buvo pasiekti numatyti rodikliai ir nebuvo fiksuota reikšmingų pažeidimų. Reikšmingu pažeidimu laikomi pažeidimai, kurie pagal minėtų fondų (programų, mechanizmų) lėšų administravimą reglamentuojančių teisės aktų nuostatas yra susiję su nusikalstama ir (arba) korupcine veika arba su sisteminiu pasikartojančio pobūdžio pažeidimu, padarytu dėl didelių projekto vykdytojo trūkumų. |
| **Projektų atrankos kriterijaus pasirinkimo pagrindimas:** | Šis kriterijus padės užtikrinti, kad paraiškas teiks realią patirtį kompetencijų ugdymo srityje turintys pareiškėjai.  Sėkmingam projekto įgyvendinimui svarbu, kad pareiškėjas turėtų patirties įmonių darbuotojų kompetencijų ugdymo srityje. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Pritarta 2015-06-18 Nr. 44P-5.1 (7), pakeista 2018-09-20 d. Nr. 44P-4 (34) ir 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 11. Projektai yra skirti Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes, veikiančių įmonių darbuotojams mokyti. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 1-ajai veiklai: mokymų, skirtų sektorinėms kompetencijoms ugdyti, įmonėms teikimas.  Vertinama, ar projektai yra skirti Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes, veikiančių įmonių darbuotojams mokyti.  Projektui teikiamas prioritetas, jeigu jis įgyvendinamas Lietuvos Respublikos teritorijoje veikiančių įmonių (išskyrus Vilniaus, Kauno ir Klaipėdos miestų ir rajonų savivaldybes) darbuotojams mokyti.  Aukštesnis įvertinimas skiriamas (vedamas aritmetinis gautų įvertinimų pagal atskiras šio kriterijaus dalis vidurkis) tiems projektams, pagal kuriuos:  - daugiau įmonių, kurių darbuotojai mokomi, veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes;  - daugiau mokomų darbuotojų, dirbančių įmonėse, kurios veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes (matuojant procentine išraiška nuo visų mokymuose dalyvaujančių darbuotojų).  Paraiškos surikiuojamos nuo paraiškų, kuriose numatoma, kad didesnė dalis įmonių, kurių darbuotojai mokomi, veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes / bus mokoma daugiau darbuotojų, dirbančių įmonėse, kurios veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes, iki paraiškų, kuriose numatoma, kad tokių įmonių / darbuotojų dalis bus mažesnė.  Įmonės veiklos teritorija tikrinama tik paraiškos vertinimo metu. |
| **Projektų atrankos kriterijaus pasirinkimo pagrindimas:** | Mokymai yra skirti visoje Lietuvos Respublikos teritorijoje veikiančių įmonių darbuotojams. Pasirinktas kriterijus sudarys galimybę didesnei daliai regionuose veikiančių įmonių darbuotojų dalyvauti mokymuose, skirtuose sektorinėms kompetencijoms ugdyti.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“. Vilniaus, Kauno ir Klaipėdos miestų ir rajonų savivaldybėse veikiančios įmonės turi daugiau galimybių vykdyti sektorinius mokymus, regionuose veikiančioms įmonėms tai padaryti sudėtingiau dėl mažesnės įmonių koncentracijos ir mokymams reikalingų žmogiškųjų ir finansinių išteklių. |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | ** Nustatymas**  ** Keitimas**  **Pritarta 2019-03-28 d. Nr. 44P-3 (39).** |
| **Projektų atrankos kriterijaus numeris ir pavadinimas:** | 12. Pareiškėjo įdarbintų darbuotojų skaičius įgyvendinus projektą. |
| **Projektų atrankos kriterijaus vertinimo aspektai ir paaiškinimai:** | Šis kriterijus taikomas priemonės 3-iajai veiklai: mokymų, skirtų suteikti kompetencijų rinkinį, reikalingą pradėti dirbti profesijose, kurioms būtina aukšta profesinė kvalifikacija, kurių darbuotojų trūksta Lietuvos Respublikoje, rengimas.  Vertinamas pareiškėjo įdarbintų darbuotojų skaičius. Prioritetas teikiamas tiems projektams, kuriais numatoma, kad įgyvendinus projektą įdarbintų darbuotojų skaičius bus didesnis. Paraiškos surikiuojamos nuo paraiškų, kuriose numatoma, kad įgyvendinus projektą darbuotojų skaičius bus didesnis, iki paraiškų, kuriose numatoma, kad įgyvendinus projektą darbuotojų skaičius bus mažesnis. Skaičiuojami unikalūs darbuotojai.  Vertinama pagal paraiškoje pateiktą informaciją. |
| **Projektų atrankos kriterijaus pasirinkimo pagrindimas:** | Nustatytu kriterijumi siekiama, kad pareiškėjai būtų suinteresuoti įgyvendinti kuo didesnį poveikį turinčius projektus, užtikrinančius masto ekonomiją ir ES struktūrinių fondų investicijų efektyvumą.  Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo ir Veiksmų programos rezultato rodiklio „Sėkmingai mokymus baigusių asmenų, kurie taiko įgytas žinias darbe, dalis praėjus ne mažiau kaip 6 mėn., bet ne daugiau kaip 24 mėn. po dalyvavimo ESF veiklose“ pasiekimo. |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **13. Pareiškėjas yra verslo asociacija arba prekybos, pramonės ir amatų rūmai, paraiškos pateikimo dieną atitinkantys šiuos vertinimo aspektus** |
| **Projektų atrankos kriterijaus vertinimo aspektai ir paaiškinimai:** | **Šis kriterijus taikomas priemonės 2-ajai veiklai (darbo veikloje įgyjamų aukšto meistriškumo kvalifikacijų posistemės sukūrimas).**  **Vertinant būtina įsitikinti, kad pareiškėjas:**  **1. savo veiklą yra įregistravęs ne vėliau kaip prieš 3 metus iki paraiškos pateikimo;**  **2. ne trumpiau kaip 36 mėnesius iki paraiškos pateikimo mėnesio kiekvieną mėnesį turėjo ne mažiau kaip 5 apdraustuosius**  **3. yra tarptautinės verslo, darbdavių organizacijos narys;**  **4. jungia darbdavius, kurie įdarbinę ne mažiau kaip tris procentus pagal darbo sutartį ar kitais Lietuvos Respublikos užimtumo įstatyme nurodytais darbo santykiams prilygintų teisinių santykių pagrindais Lietuvos Respublikos teritorijoje dirbančių asmenų;**  **5. turi narius, kurie veikia (jų oficiali buveinė arba filialai yra registruoti) ne mažiau kaip 30 Lietuvos Respublikos savivaldybių;**  **6. nacionaliniu arba regioniniu lygiu dalyvauja formuojant arba įgyvendinant švietimo arba užimtumo politiką (turi atstovavimus atitinkamose darbo grupėse, komisijose, komitetuose, tarybose).** |
| **Projektų atrankos kriterijaus pasirinkimo pagrindimas:** | **Šis kriterijus pasirinktas tam, kad būtų užtikrinta, kad paraiškas teiks realiai veikiantys ir labai didelę patirtį turintys juridiniai asmenys, dalyvaujantys tarptautinių organizacijų narystėse, švietimo ar užimtumo politikos formavime nacionaliniu arba regioniniu lygmeniu, turintys veikiančių narių ne mažiau kaip pusėje Lietuvos savivaldybių.**  **Nustatytas kriterijus padės įgyvendinti 9.4.3 konkretaus uždavinio „Padidinti dirbančiųjų žmogiškųjų išteklių konkurencingumą, užtikrinant galimybes prisitaikyti prie ūkio poreikių“ veiklas ir pasiekti numatomus rezultatus.** |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **14. Projektu siekiama sukurti darbo veikloje įgyjamų, aukšto meistriškumo kvalifikacijų posistemę, viename iš šių** [**Ekonominės veiklos rūšių klasifikatoriaus (EVRK 2 red.), patvirtinto Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“**](https://e-seimas.lrs.lt/portal/legalAct/lt/TAD/TAIS.309099?positionInSearchResults=6&searchModelUUID=ff967197-aab7-4bfd-9977-2abcdec1cea1) **(toliau – EVRK 2 red.), C sekcijos 10-33 skyriaus, F sekcijos 41-43 skyriaus, G sekcijos 45-47 skyriaus, H sekcijos 49-53 skyriaus, I sekcijos 55-56 skyriaus, J sekcijos 58-63 skyriaus, sektorių.** |
| **Projektų atrankos kriterijaus vertinimo aspektai ir paaiškinimai:** | **Šis kriterijus taikomas priemonės 2-ajai veiklai (darbo veikloje įgyjamų aukšto meistriškumo kvalifikacijų posistemės sukūrimas). Aukšto meistriškumo kvalifikacijų posistemė – dokumentų, reglamentuojančių pasirinkto EVRK sektoriaus aukšto meistriškumo kvalifikacijų nustatymą, rinkiniai ir darbuotojų darbo veikloje įgytų kompetencijų bandomieji vertinimai, siekiant aukšto meistriškumo kvalifikacijos.**  **Vertinama, ar projektu siekiama sukurti darbo veikloje įgyjamų, aukšto meistriškumo kvalifikacijų posistemę, viename iš šių EVRK 2 red. C sekcijos 10-33 skyriaus, F sekcijos 41-43 skyriaus, G sekcijos 45-47 skyriaus, H sekcijos 49-53 skyriaus, I sekcijos 55-56 skyriaus, J sekcijos 58-63 skyriaus, sektorių.**  **Šis projektų atrankos kriterijus taikomas tik projekto vertinimo metu.** |
| **Projektų atrankos kriterijaus pasirinkimo pagrindimas:** | **Siūlomu kriterijumi siekiama paskatinti įgyvendinti projektus, skirtus darbuotojų kompetencijų vertinimui, didmeninės ir mažmeninės prekybos, variklinių transporto priemonių ir motociklų remonto, apdirbamosios gamybos, transporto ir saugojimo, statybos, apgyvendinimo ir maitinimo paslaugų, informacijos ir ryšių sektoriuose. Atlikus analizę, nustatyta, kad būtent šiose srityse samdomų darbuotojų skaičius yra didžiausiais, todėl šiuose sektoriuose siekiama sudaryti galimybę aukšto meistriškumo kvalifikacijų pripažinimui.**  **Nustatytu kriterijumi prisidedama prie Veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ tikslų, kurie yra nukreipti į įmonių darbuotojų mokymą.** |
| **Teikiamas tvirtinti:**  **X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **15. Projektu numatoma, kad įmonių darbuotojų, kurių meistriškumo kompetencijos bus pripažintos ir įvertintos, skaičius bus ne mažesnis nei 80** |
| **Projektų atrankos kriterijaus vertinimo aspektai ir paaiškinimai:** | **Šis kriterijus taikomas priemonės 2-ajai veiklai (darbo veikloje įgyjamų aukšto meistriškumo kvalifikacijų posistemės sukūrimas).**  **Vertinama ar projektu numatoma, kad įmonių darbuotojų, kurių meistriškumo kompetencijos bus pripažintos ir įvertintos, skaičius bus ne mažesnis nei 80.** |
| **Projektų atrankos kriterijaus pasirinkimo pagrindimas:** | **Nustatytu kriterijumi siekiama, kad pareiškėjai būtų suinteresuoti pripažinti ir įvertinti meistriškumo kompetencijas kuo didesniam skaičiui įmonių darbuotojų, kas užtikrintų aukšto meistriškumo kvalifikacijų pripažinimą ir vertinimą platesnei įmonių darbuotojų grupei, kartu ir masto ekonomiją ir ES struktūrinių fondų investicijų efektyvumą.**  **Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **16. Įmonių darbuotojų, kurių meistriškumo kompetencijos bus įvertintos, skaičius** |
| **Projektų atrankos kriterijaus vertinimo aspektai ir paaiškinimai:** | **Šis kriterijus taikomas priemonės 2-ajai veiklai (darbo veikloje įgyjamų aukšto meistriškumo kvalifikacijų posistemės sukūrimas).**  **Vertinamas įmonių darbuotojų, kurių meistriškumo kompetencijas numatoma įvertinti, skaičius. Paraiškos surikiuojamos nuo paraiškų, kuriuose numatomas didesnis įmonių darbuotojų, kurių meistriškumo kompetencijos bus įvertintos, skaičius, iki paraiškų, kuriuose numatomas mažesnis įmonių darbuotojų, kurių meistriškumo kompetencijos bus įvertintos, skaičius. Skaičiuojami unikalūs darbuotojai. Vertinama pagal paraiškoje pateiktą informaciją.** |
| **Projektų atrankos kriterijaus pasirinkimo pagrindimas:** | **Nustatytu kriterijumi siekiama, kad pareiškėjai būtų suinteresuoti įgyvendinti kuo didesnį poveikį turinčius projektus, užtikrinančius aukšto meistriškumo kvalifikacijų pripažinimą kuo platesnei įmonių darbuotojų grupei, kartu ir masto ekonomiją ir ES struktūrinių fondų investicijų efektyvumą. Siekiama paskatinti įmones įsitraukti į darbo veikloje įgyjamų meistriškumo kvalifikacijų formavimą bei pripažinimą, skatinant darbuotojus neapsiriboti formaliajame mokyme suteikiamomis kvalifikacijomis ir jas tobulinti. Darbo vietoje įgyta patirtis ir kompetencijos šiuo metu neturi formalios išraiškos, kadangi esama kvalifikacijų sistema nenumato tiesioginių galimybių formalizuoti žmogaus kvalifikacijos tobulinimo per visą jo darbinę biografiją.**  **Bendrai siekiama, kad darbdavių asociacijos susikurtų posistemes, kurios būtų kuo plačiau pripažįstamos ir suderintos su Lietuvos kvalifikacijų sistema. Šios posistemės sistemos gali būti aktualios kuriant darbo apmokėjimo sistemas, įmonių darbuotojų karjeros planus, taip pat prisidėti prie darbdavių kaštų mažinimo vertinant priimamų į darbą darbuotojų atitiktį jų kompetencijai keliamiems reikalavimams.**  **Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **17. Įmonių, kurių darbuotojų meistriškumo kompetencijos bus įvertintos, skaičius** |
| **Projektų atrankos kriterijaus vertinimo aspektai ir paaiškinimai:** | **Šis kriterijus taikomas priemonės 2-ajai veiklai (darbo veikloje įgyjamų aukšto meistriškumo kvalifikacijų posistemės sukūrimas).**  **Vertinamas įmonių, kurių darbuotojų meistriškumo kompetencijas numatoma įvertinti, skaičius. Prioritetas teikiamas tiems projektams, kuriuose numatomas didesnis įmonių, kurių darbuotojų meistriškumo kompetencijos bus įvertintos, skaičius.**  **Paraiškos surikiuojamos nuo paraiškų, kuriose numatomas didesnis įmonių, kurių darbuotojų meistriškumo kompetencijos bus įvertintos, skaičius, iki paraiškų, kuriose numatomas mažesnis įmonių, kurių darbuotojų meistriškumo kompetencijos bus įvertintos, skaičius.**  **Vertinama pagal paraiškoje pateiktą informaciją.** |
| **Projektų atrankos kriterijaus pasirinkimo pagrindimas:** | **Nustatytu kriterijumi siekiama, kad pareiškėjai būtų suinteresuoti įgyvendinti kuo didesnį poveikį turinčius projektus, užtikrinančius darbuotojų aukšto meistriškumo kvalifikaciją didesniam įmonių skaičiui, kartu ir masto ekonomiją ir ES struktūrinių fondų investicijų efektyvumą.**  **Darbdavių atstovai turi platų narių tinklą Lietuvos mastu, vienija didžiąją daugumą Lietuvos verslo įmonių, disponuoja svarbia informacija apie verslui aktualius poreikius, kas užtikrina plačią sklaidą įmonių tarpe.  Siekiama paskatinti įmones įsitraukti į darbo veikloje įgyjamų meistriškumo kvalifikacijų formavimą bei pripažinimą, skatinant darbuotojus neapsiriboti formaliajame mokyme suteikiamomis kvalifikacijomis ir jas tobulinti. Darbo vietoje įgyta patirtis ir kompetencijos šiuo metu neturi formalios išraiškos, kadangi esama kvalifikacijų sistema nenumato tiesioginių galimybių formalizuoti žmogaus kvalifikacijos tobulinimo per visą jo darbinę biografiją..**  **Bendrai siekiama, kad darbdavių asociacijos susikurtų posistemes, kurios būtų kuo plačiau pripažįstamos ir suderintos su Lietuvos kvalifikacijų sistema. Šios posistemės sistemos gali būti aktualios kuriant darbo apmokėjimo sistemas, įmonių darbuotojų karjeros planus, taip pat prisidėti prie darbdavių kaštų mažinimo vertinant priimamų į darbą darbuotojų atitiktį jų kompetencijai keliamiems reikalavimams**  **Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ įgyvendinimo.** |
| **Teikiamas tvirtinti:**  **SPECIALUSIS PROJEKTŲ ATRANKOS KRITERIJUS**  **X PRIORITETINIS PROJEKTŲ ATRANKOS KRITERIJUS** | **X Nustatymas**  **Keitimas** |
| **Projektų atrankos kriterijaus numeris ir pavadinimas:** | **18. Projektas, veikiančių įmonių darbuotojų meistriškumo kompetencijoms vertinti, yra skirtas ne vien Vilniaus, Kauno ir Klaipėdos miestams ir rajonams, bet ir kitoms Lietuvos Respublikos savivaldybėms.** |
| **Projektų atrankos kriterijaus vertinimo aspektai ir paaiškinimai:** | **Šis kriterijus taikomas priemonės 2-ajai veiklai (darbo veikloje įgyjamų aukšto meistriškumo kvalifikacijų posistemės sukūrimas).**  **Vertinama, ar projektas, įmonių darbuotojų meistriškumo kompetencijoms vertinti, yra skirtas ne vien Vilniaus, Kauno ir Klaipėdos miestuose ir rajonuose veikiančioms įmonėms, bet ir kitose Lietuvos Respublikos savivaldybėse veikiančioms įmonėms.**  **Aukštesnis įvertinimas skiriamas (vedamas aritmetinis gautų įvertinimų pagal atskiras šio kriterijaus dalis vidurkis) tiems projektams, kuriuose:**  **- daugiau įmonių, kurių darbuotojų meistriškumo kompetencijos bus vertinamos, veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes;**  **- didesnis įmonių darbuotojų skaičius, kurių darbuotojų meistriškumo kompetencijos bus vertinamos, veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes;**  **. Įmonės veiklos teritorija tikrinama tik paraiškos vertinimo metu.**  **Paraiškos surikiuojamos nuo paraiškų, kuriose numatoma, kad didesnis skaičius įmonių, kurių darbuotojų meistriškumo kompetencijos bus vertinamos, veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes ir didesnis įmonių darbuotojų skaičius, kurių darbuotojų meistriškumo kompetencijos bus vertinamos, veikia Lietuvos Respublikos teritorijoje, išskyrus Vilniaus, Kauno ir Klaipėdos miestų ir rajonų savivaldybes, iki projektų, kuriuose numatoma, kad tokių įmonių skaičius ir darbuotojų skaičius bus mažesnis.** |
| **Projektų atrankos kriterijaus pasirinkimo pagrindimas:** | **Meistriškumo kompetencijų vertinimai yra skirti visoje Lietuvos Respublikos teritorijoje veikiančių įmonių darbuotojams, ne tik didžiųjų miestų. Pasirinktas kriterijus sudarys sąlygas, kad meistriškumo kompetencijos bus įvertintos didesnei daliai regionuose veikiančių įmonių darbuotojų. Šis kriterijus prisidės prie Veiksmų programos 9.4.3 konkretaus uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“. Vilniaus, Kauno ir Klaipėdos miestų ir rajonų savivaldybėse veikiančios įmonės turi daugiau galimybių vykdyti darbuotojų meistriškumo kompetencijų vertinimus nei regionuose veikiančios įmonės.** |

Ekonomikos ir inovacijų viceministrė Jekaterina Rojaka